Vi er kun tre tilbage. Alex Steele, Juliette Ashby og Amy Winehouse.
Alle de andre er gået.
Vil du have et slik på min slikpind? - Nej.
Kom her og slik på den.
Ingen gider slikke på din slikpind. - Lauren, slik nu på den.
Det er min 14-års fødselsdagsfest.
Jeg sang i et lille jazzband, The National Youth Jazz Orchestra.
Jeg har været omkring 16. Jeg var bare vild med jazz.
Dinah Washington, Sarah Vaughan, Tony Bennett...
Jeg lærte at synge ved at lytte til folk som Monk -
- og en masse andre musikere. Ikke kun sangere.
Jeg lærte faktisk af alt.
Jeg har altid sunget -
- men jeg havde aldrig troet, at jeg skulle være sanger.
Jeg følte mig bare heldig, fordi jeg havde noget, jeg altid kunne gøre.
Men jeg havde ikke troet, jeg kunne leve af det.
Hvilken dato er det? - I dag?
Hvilken dato? - Den 24. januar.
Og hvilken dag er det? - Lørdag.
Hvilket år er det? - Frokosttid.
Jeg var 19 år og kontormedhjælper hos et firma ejet af Simon Fuller.
Jeg begyndte at føre mig lidt frem som talentspejder.
Jeg var helt klart ude, hvor jeg ikke kunne bunde.
Min ven Tyler er sanger.
Han sagde til Nicky Shymansky: "Min ven Amy er en fed jazzsangerinde."
Nicky spurgte, om jeg ville i studiet, og jeg sagde: "Hvorfor?"
"Hvis du skriver nogle sange, kan du måske få en pladekontrakt."
Jeg spurgte: "Hvad får du ud af det?"
Hej.
Jeg ser frygtelig ud, Nicky.
Du ser fantastisk ud. - Nej, jeg har en gigantisk hage.
Den er ret stor. - Den slipper du aldrig af med.
Indspillede I den? - Ja. Hej.
Jeg sidder bare lige og ryger en smøg.
Jeg vil bare gerne... Hvor ser jeg dog ud.
Jeg ligner et svævende hoved uden hår på en sort baggrund.
Der er min hånd. Hvad så dér?
Vi indspillede en hel del demoer.
Jeg spurgte, om hun havde overvejet at skrive sange selv.
Hun fortalte, at hun havde skrevet mange digte.
Hun vidste godt, at det var sange, hun skrev, men de var meget personlige.
Alle mine tekster er personlige.
Jeg kunne ikke fortælle historierne ordentligt, hvis de ikke var mine.
Nogle af dem er personlige på en lidt trist måde -
- men jeg har altid en punchline med.
Jeg prøver at være original.
Der var en eller anden, der gav mig en cd med to sange på.
Det var måske ikke just hits, men de havde en inderlighed, der ramte mig.
Når kunstnere kan det, har de som regel en historie at fortælle.
Men det var noget af et sats. Min chef kom endda i tvivl -
- for vi brugte næsten en kvart million pund på en ukendt kunstner.
Så snart jeg fik min kontrakt, fandt jeg en lejlighed.
Jeg har villet flytte hjemmefra, siden jeg var 13.
Jeg ville have en lejlighed, hvor jeg kunne sidde og skrive sange -
- høre høj musik og fyre fede.
Jeg stod op og fyrede fede dagen lang. Den gik ikke hjemme hos min mor.
Vi vidste, at vi ville bo sammen, og at vi ville væk hjemmefra.
Hun havde problemer derhjemme, og det havde jeg også -
- og vi passede på hinanden.
Det var fantastisk. Vi var unge og bedstevenner -
- og nu havde vi vores egen lejlighed.
Hun elskede det. Juliette sang, Amy sang, og vi var altid sammen.
Vi gik til mange koncerter sammen med Amy.
Da hun begyndte at lave musik selv, var vi vildt glade og stolte.
Hvor er vi, Amy? - Vi er i Brighton.
Ja, men hvor er vi lige nu? - På Regency Square. I en sort taxi.
En hvid, lækker taxi. - Og Lauren er her også.
Ved du, hvad det bedste ved Nicky er?
Hans ben.
Ved du, hvad det næstbedste er? - Hvad?
Ikke dit hår.
Hun kunne få én til at føle sig helt utrolig vigtig -
- og så pludselig fuldstændig ligegyldig.
Og så helt utrolig vigtig igen.
Hun kunne godt lide at få folk til at falde til ro og så chokere dem.
Hvad hvis jeg fik ordnet håret?
Så ville du være klar til at gifte dig med mig.
Hvad med... Har du "Skrappe Luke"?
Den så jeg for nylig.
Jeg elsker den film. - Den er virkelig god.
Ville du kunne spise 50 æg?
Jeg ville da gøre et forsøg.
Hendes første kæreste var en ældre fyr, der hed Chris.
Ham var hun vildt forelsket i.
Hun skrev et par sange om, hvor vild hun var med ham -
- men så mistede hun interessen, og det begyndte hun at skrive om.
Hvad med "Goodfellas"? "Karen ..."
Jeg elsker den scene. - Var det dig, der kaldte mig Karen?
Minder jeg om Karen? - En lille smule.
Du kan godt lide stærke mænd.
Den musik, der hittede, da jeg voksede op...
Musikken, der blev udgivet i den periode...
Det var noget udvandet bras, som folk ikke engang selv havde skrevet.
Det er der stadig meget af.
Jeg begyndte at skrive musik for at se, hvad jeg var i stand til at skrive.
Der var ikke noget ny musik, som jeg gad lytte til.
Jeg hørte jazz og store sangskrivere som James Taylor og Carole King.
Der var ikke noget af den nye musik, der sagde mig noget -
- så jeg begyndte at skrive sange ud fra mine egne oplevelser.
Den her hedder "I Heard Love Is Blind'.
Jeg sætter lige håret op, for det irriterer mig helt vildt.
Hun blæste mig fuldstændig bagover, da hun kom ind ad døren.
Jeg tænkte: "Du har noget. Jeg håber virkelig, du er god."
Jeg skrev den her i Miami med en fyr, der hedder Salaam.
Jeg er ret stolt af den.
Hun var 18 -
- og hun var en typisk jødisk pige fra North London med masser af attitude.
Hun var ret genert, men hun havde udstråling.
Hendes tekster og melodier afslørede -
- at hun var en gammel sjæl i en ung krop.
Vi skrev kontrakt med hende med det samme.
Hvor meget har Amys plade solgt?
Faktisk hele 800.
Jeg har selv købt de 600.
Det er mindst halvdelen af mine venner. Jeg ringer til de andre i dag.
Pakket ind i sit tæppe. Nu bliver hun sur.
Amy? Hvad er det, din lille hobby går ud på?
At sove!
Smil lige. Så slukker jeg kameraet. Bare et lynhurtigt et.
Hvor berømt tror du, du bliver?
Jeg bliver overhovedet ikke berømt.
Det er slet ikke den slags musik, jeg laver.
Nogle gange ville jeg ønske, at det var. Men jeg bliver ikke spor berømt.
Jeg tror ikke, at jeg ville kunne styre det.
Jeg ville blive vanvittig.
Hvor skal vi hen? - Til Birmingham.
Hvorfor? - For at synge.
Og feste.
Det var for sygt!
Hvor smukt var det der lige, Nicky?
Jeg jubler ikke, før den fede dame synger, og jeg har ikke sunget endnu.
Du er da ikke nogen fed dame.
Nu skal du filme mig. Min tur!
Lad mig lige finde en god vinkel.
Nu prøver hun ikke engang.
Jeg får den i det der hul.
Der er ikke meget lys herinde.
Du skal ikke filme mine bumser!
Hvad for nogle bumser? - Jeg elsker dig.
Nu zoomer jeg ind. - Du zoomer ind på mine bumser, din nar!
Ser jeg godt nok ud? - Ja. Du ser dejlig ud.
Lover du det? - Ja.
Hvilken sang skal jeg starte med? - Start med...
Hvor er det lille dæksel dog sødt!
Du skulle starte med...
Imens jeg filmer?
Så fyr den da af. - Klap i.
Vil du præsentere dig selv? - Jeg hedder Amy Winehouse.
Jeg er 20 år gammel, og jeg er jazzsangerinde.
Din plade lyder meget moden.
Er det hele live? Både sangen og instrumenterne?
Ja, det hele er live. Jeg vil ikke have falske blæsere på min plade.
De lagde falske strygere på "Take The Box", men jeg var der ikke.
Jeg kunne ikke selv drømme om at lægge strygere på min plade.
Men ham, der mixede sangen, gjorde det bare.
Bare lige et par spørgsmål...
Undskyld, jeg lyder så sur. - Sur?
Jeg hader bare ham, der gjorde det. - Nå, okay.
Der havde ikke været en rapkæftet pige i medierne i lang tid.
Hun kunne være temmelig skarp.
Især hvis hun kedede sig eller følte sig misforstået.
Det er, som om kvinder, der beskriver deres følelser på deres plader...
Det skader dem ikke ligefrem. Bare se på Dido.
Hun brugte sin plade til at rense lidt ud i sine følelser.
Gjorde hun det?
Ja, den handlede om hendes bristede forhold og om at overleve.
Alt det der med ikke at lade sig trække ned af al lortet.
Dido er jo Dido, men du ved...
Hun er en af de mest talentfulde sangere i mange år.
Her kommer Amy Winehouse!
Du er i selskab med S Club 7 og Spice Girls hos Simon Fuller.
Har de prøvet at forme dig? Dit udseende eller din opførsel?
Ja, en af dem prøvede at forme mig som en trekant, men jeg sagde nej.
Nej, jeg har min egen stil.
Jeg har min egen stil, og jeg skriver mine sange selv.
Når man har så meget med sig, er det svært at tilføje noget.
Jeg kan godt lide, at du lyder så almindelig.
Jeg er nemlig også almindelig, og det er rart at høre nogen -
- der ikke lyder, som om de har fået kurser i diktion.
De har givet mig kurser i diktion, men...
Men det hang ikke ved?
Jeg blev klar over ret tidligt, at Amy var utrolig viljefast.
Jeg havde svært ved at sætte mig igennem over for hende.
Hun sagde: "Mor, du er så blødsøden over for mig."
"Jeg kan slippe af sted med alt. Du skal være lidt mere hård."
Jeg accepterede det bare. Jeg var ikke stærk nok til at sætte grænser.
Min mor opfostrede sine børn på egen hånd -
- for når min far var der, var han ikke til stede.
Han var der aldrig til de vigtige ting -
- som når vi var nogle møgunger, der ikke ville i seng.
Han var der aldrig til at sige: "Gør, som jeres mor siger!"
Det var det, vi havde brug for. Han sagde, at han arbejdede.
Jeg mødte en anden kvinde, da Amy var omkring 18 måneder.
Vi var kolleger og havde en affære.
Men der gik otte-ni år, før jeg flyttede.
Jeg var en kujon.
Men på mig virkede det, som om Amy kom over det ret hurtigt.
Jeg var meget smilende og sød og også ret nervøs -
- indtil jeg fyldte ni.
Da mine forældre gik fra hinanden, tænkte jeg:
"Jeg kan gå i det tøj, jeg vil, og bande og gå med makeup. Hvor er det fedt."
Jeg fik en tatovering og piercinger, jeg pjækkede og hang ud med min kæreste.
Når min mor kom hjem i sin frokostpause, lå vi og drev den af.
Da Amy var 13-14 år, fik hun antidepressive piller hos lægen.
Jeg tog Seroxat, og det gjorde mig ret skør oven i hovedet.
Jeg vidste vist ikke, hvad en depression var.
Jeg vidste, at jeg havde det underligt, og at jeg var anderledes.
Det er nok typisk for musikere. Det er derfor, jeg skriver musik.
Jeg er jo ikke langt ude eller noget.
Der er mange depressive mennesker, der ikke har den ventil.
De kan ikke lige spille guitar i en time og få det bedre af det.
Amy sagde altid til mig, at det var hendes drøm -
- at spille den slags koncerter. At spille på små jazzklubber.
Hun havde et helt utrolig rent og følelsesbaseret forhold til musik.
Hun havde brug for musikken, som var den en person -
- som hun var villig til at dø for.
Lad mig lige læse det her.
Vinderne med sangen "Stronger Than Me" -
- er Amy Winehouse og Salaam Remi! Giv dem en stor hånd!
Det er rent faktisk mig, ikke?
Det er da helt vildt.
Tak til Salaam. Der er ikke noget billede af ham -
- men Salaam er den mest inspirerende producer, jeg har arbejdet med.
Han har evnen til ikke bare at finde det bedste beat -
- men til at trække kunsten frem. Det var tilfældet med den her sang.
Jeg hjalp hende med at sætte sit personlige præg på sangene.
Jeg kunne høre, at hun i virkeligheden var jazzsangerinde.
Hun sang som en 65-årig jazzsangerinde, -
- der havde været igennem hele møllen.
"Når du lyder sådan som 18-årig, hvordan lyder du så, når du er 25?"
Vi har fået besøg af Mos Def backstage. Tak, fordi du ville snakke med os.
Jeg hørte, der var gang i noget.
Jeg hørte om Amy i 2004, da jeg var i England.
Jeg er stor jazzfan, og jeg var vild med det, hun lavede.
Det var unikt og nyt og ægte.
Det var det, jeg allerbedst kunne lide ved Amy. Hun var ægte.
Jeg fik mulighed for at møde hende, og vi faldt i hak med det samme.
Hun var bare så sød og charmerende. Jeg blev faktisk lidt lun på hende.
Hun var rå, hun var rap i replikken, og hun kunne drikke enhver under bordet.
Hun kunne rulle en fed, og hun havde en kæmpe latter.
Hun var bare dejlig.
Du virker rimelig upåvirket.
Nogle kunstnere siger:
"Min single og min plade skal til tops, og så skal der en ny plade ud."
Jeg ser altid fremad. Jeg er ikke interesseret i...
For mig er succes ikke pladeselskabets succes.
Hvad er succes for dig? - At kunne arbejde med dem, jeg vil.
At kunne skide på det hele og gå i studiet, når det passer mig.
Men det kan du jo ikke. Du er jo ved at blive et navn.
Du vil muligvis ikke blive jagtet af pressen, men du får nogle ansvar -
- som du måske ikke er vild med.
Jeg tror bare, at jo mere folk ser mig -
- jo mere vil de opdage, at jeg kun duer til at lave musik.
Jeg vil gerne lave musik, men det kræver tid.
Jeg holdt op med at arbejde i januar 2005.
Jeg skulle have skrevet en ny plade, men jeg oplevede ikke noget nyt.
Jeg spillede bare pool i timevis hver dag og drak mig stiv -
- så jeg skulle køres hjem i en trillebør.
Lejligheden i Camden var det første hjem, hun købte -
- og vi var virkelig glade alle sammen.
Hun elskede at bo i Camden.
Men da hun flyttede til Camden, begyndte det hele at forandre sig.
Vi var indie-slænget.
The Gazelles, The Rakes, Babyshambles.
Camden var blevet cool igen.
Dengang var det sådan, at hvis ens band havde en pladekontrakt -
- så var man en narrøv.
De lækreste, bedst klædte og smarteste mennesker var ligesom født til at tabe.
Jeg opdagede The Libertines et år senere end alle andre.
De gør mig stolt over at være britisk.
Det var det rigtige London i en lang periode.
Jeg kom i en klub, der hed Trash, sammen med min ven Erol.
Jeg var dørmand. Blake uddelte flyers for Trash.
Mange af os ville aldrig have mødt hinanden, hvis det ikke var for Trash.
Det var her, jeg lærte at score damer.
Han var vild med piger. Han elskede at feste, og han elskede at knalde.
Han røg altid i seng med en eller anden.
Vi mødtes på pubben The Good Mixer i Camden.
Jeg sad ved baren, da hun kom ind.
Vi spillede lidt pool, og så tog vi hen til en anden pub.
Bagefter tog vi hjem til Amy.
Vi havde begge to kærester.
Men jeg så det ikke som utroskab.
Hun var bare ung og lidt af en frækkert.
Og det var jeg også.
Det var Blake, der lærte mig, at hvis man ikke kaster sig ud i tingene -
- så finder man aldrig ud af, hvad der kunne være sket. Livet er kort.
Hej. Går det godt?
Hvad har du gang i for tiden? Du udgav "Frank" sidste år -
- og vi har ikke hørt fra dig siden. Hvornår kommer du med en ny single?
Lige nu fokuserer jeg på at skrive den næste plade.
Har du lidt skriveblokering? - Ja, det er svært at skrive.
Det er i hvert fald svært at skrive noget, man er stolt af.
Så jeg arbejder bare på det.
Jeg bad om et møde med hende, og hun kom for sent sammen med Nicky.
Hun var lidt af en type.
Hun kaldte mig altid onkel Lucian. Jeg holdt meget af hende.
Vi kendte hinanden godt, så jeg var helt ærlig over for hende.
Jeg sagde: "Se så at få skrevet en ny plade."
"Det her er noget pis. Vi skal bruge en opfølger til 'Frank'."
"Folk glemmer alt om dig."
Det brød hun sig ikke om at høre.
Nick Shymansky. - Ja.
Ret dig lige op.
Hvordan har du det i dag, skat? - Glimrende, faktisk.
Hvad med dig? - Rigtig godt.
Hun besluttede sig for -
- at jeg skulle forlade 19 og Simon Fuller -
- og blive hendes manager.
Hun ville ikke forbindes med "Pop Idol" og Spice Girls.
Men jeg syntes, at det ville være utrolig illoyalt at gå på det tidspunkt.
Blake var hurtigt begyndt at spille en større og større rolle.
Hun var sammen med ham hele tiden, og hun ville have ham med overalt.
Vi tilbragte sommeren sammen.
Hun sagde, vi var ligesom tvillinger.
Jeg kunne lide at hærge mig selv, og Amy kunne lide at hærge sig selv.
Måske lå det i vores natur.
Jeg spurgte hende, hvorfor hun var så promiskuøs.
Det tyder på, at man har været ude for noget traumatiserende. Måske seksuelt.
Det fornemmede jeg ud fra hendes adfærd.
Hun påstod hårdnakket, at hun ikke var blevet misbrugt som barn.
Hun sagde, at det var, fordi hendes far havde forladt hendes mor -
- og at hun ikke havde set så meget til sin far.
Jeg forstod hende godt. Jeg skar mig i håndleddet, da jeg var ni.
Det var ikke nødvendigvis, fordi jeg ville dø.
Jeg ville bare have min mor til at gå fra min stedfar.
Amy og jeg mindede meget om hinanden.
Jeg forelskede mig i en, som jeg var parat til at dø for.
Vi var forelskede, og vi var sammen, og det er som at være på stoffer.
Lad os se, hvem der står bag den grønne dør.
Fruen er ikke hjemme lige nu. Hun er ude for at spise et eller andet sted.
Jeg er lige fræk og ryger en cigaret, mens hun er væk. Du må ikke sladre.
Mi scusi. Fortæl lidt om det her sted.
Du får en rundvisning, mens hun er væk. Er du klar?
Vi begynder med spisekøkkenet. Det er her, hun holder selskab.
Du kan holde mig med selskab, for her er ikke nogen.
Nu skal jeg vise dig den store terrasse. Følg du bare med.
Her har vi den store terrasse.
Det er Cecil. Han bor her.
Det er soveværelset. Der er et par skabe.
Jeg sover deroppe, når fruen er hjemme.
Badeværelset!
Når jeg er her alene, går jeg nogle gange i bad med tøj på.
Det er sådan, jeg bedst slapper af.
Det er den her krog, jeg hænger på, når jeg har været uartig.
Det sker ikke så tit, for jeg er jo en god dreng.
Det var det. Velkommen til min ydmyge bolig.
Hej, Amy.
Vi sidder på en lille bar og drikker cocktails.
Det er min, og det er Amys.
Jeg tror, der er rohypnol i den.
Pludselig sagde hun til mig:
"Lauren... Hør lige den her besked fra Blake."
Jeg sagde til hende, at jeg ikke ville gå fra min kæreste -
- og at vi hellere måtte nøjes med at være venner.
Hun snakkede konstant om de sms'er.
Han ville ikke se hende mere, og hun kunne ikke tænke på andet.
Hun ville bare have, at han ville se hende.
Det blev ret grimt.
Han gik tilbage til sin kæreste, og hun tog hævn.
Hun gik i seng med hans ven.
Jeg vidste, at han aldrig ville tale til mig igen, når han opdagede det.
Jeg var nødt til det. En af os var nødt til at sætte dødsstødet ind.
Vi havde knust hinandens hjerter gang på gang.
Jeg gik helt op i sømmene, da det var forbi.
Selv mit køleskab mindede mig om ham.
Hver gang jeg gik op ad trappen, mindede blodet på væggen mig om ham.
Jeg havde det med at slå løs på væggene.
Hendes genbo havde Juliettes nummer. Hun ringede til Juliette og sagde -
- at Amy var faldet og havde slået hovedet, så vi tog derhen.
Huset så ud, som om det havde været besat. Der stank, der var møgbeskidt -
- og hun lå på sengen med en bule på størrelse med en golfkugle i hovedet.
Vi gjorde rent til klokken tre om natten -
- og jeg ringede til hendes far og til Nick.
Jeg var depressiv, så jeg spiste ikke noget. Man mister jo appetitten.
Det var ikke så meget mængden, jeg drak, men mere, at det gik så stærkt.
Jeg var bare meget uansvarlig.
Drak du, så snart du vågnede? - Ja, jeg greb bare ud efter en flaske.
Vi kunne se, at hun var ved at køre af sporet og havde brug for hjælp.
Jeg prøvede at tale med hendes forældre, og de ville gerne hjælpe hende.
Jeg bortførte hende stort set.
Jeg hentede hende og tænkte:
"Nu kører jeg dig langt pokker i vold, og så sidder vi der -
- indtil du erkender, hvor alvorligt det er.
Jeg kørte hende ud til Black Park i Iver.
Til at begynde med grinede hun og sagde: "Hvor er du latterlig."
Så blev det til: "Hold nu op, din lort." Hun sparkede til min bil.
Til sidst brød hun helt sammen, og så kom det hele.
Hun sagde, at hun havde et problem, og at hun følte sig fortabt.
Hun havde det forfærdeligt.
Hun sagde ja til gå på afvænning, og jeg tog hende med derhen.
Hun sagde: "Jeg gør det kun, hvis min far synes, jeg skal."
Vi talte med Mitch og fik arrangeret det hele -
- og så forvandlede hun sig til en syvårig.
Hun sad på skødet af sin far og holdt om ham.
Jeg sagde, at hun ikke have brug for afvænning.
Min far sagde, at jeg ikke behøvede at gøre det, så jeg bakkede ud igen.
Hun havde ikke brug for afvænning.
Jeg tror, at vi missede en afgørende chance lige dér.
Jeg ved ikke, om det havde virket. Man skal ofte igennem to-tre forløb -
- men hun var ikke omringet af paparazzi endnu.
Måske var "Back to Black" så aldrig blevet lavet -
- men hun ville have fået chancen for at få professionel hjælp -
- inden hele verden begyndte at hive og flå i hende.
Nicky, det er Amy, din yndlingsjødepige.
Bortset fra din mor.
Jeg ved ikke, hvad du har gang i -
- men jeg savner dig rigtig meget, og jeg elsker dig.
Min brændende kærlighed til dig -
- vil aldrig lade sig begrænse af -
- at du aldrig tager telefonen, når jeg ringer.
Selvom du aldrig tager den igen, vil jeg blive ved med at elske dig -
- indtil den dag, mit hjerte går i stå, og jeg falder død om.
Ring nu lige til mig. Jeg går ingen steder. Farvel.
Pladeselskabet overvejede at droppe hende.
Hun tog hjem til mig i Miami.
Guy Moot ringede og sagde: "Er du sikker på det her?" Jeg sagde:
"Jeg ville betale hende for at komme og synge, for hun går sgu lige i hjertet."
Hun drak ikke en dråbe, mens hun var her.
Hun sad i min baghave i fire dage og skrev i sin lille notesbog.
Det tog mig et stykke tid at få styr på en masse ting.
Vendepunktet kom, da jeg begyndte at skrive på pladen.
Jeg skriver sange, fordi jeg har rod i hovedet -
- og jeg får det bedre, når jeg skriver om det.
Idéerne var der. Der var fire-fem sange.
Man kunne mærke, at der var kommet gang i kreativiteten.
Men jeg var stadig bekymret for hendes helbred.
Hun var meget sårbar og havde det ikke særlig godt.
Hun spurgte: "Har du tænkt dig at forlade 19 og blive min manager?"
Jeg svarede: "Hvis du ikke lader mig hjælpe dig med at få styr på dig selv -
- så gør jeg det ikke. Jeg vil ikke se på, mens du ødelægger dig selv."
Vi talte om, at hun gerne ville skifte manager.
Jeg sagde: "Det er helt op til dig. Vi støtter dig uanset hvad."
Hun ville have Raye Cosbert som manager.
Jeg tænkte: "Hvorfor vil du dog have din promotor som manager?"
En promotors primære interesse ville være at få hende ud på turné -
- og vi vidste, at hun ville være sårbar i den situation.
Da jeg mødte Amy, var det som hendes koncertpromotor.
Hendes kontrakt med 19 var ved at løbe ud, og hun ville prøve noget andet.
Hun spurgte, om jeg var interesseret, og jeg sagde, at vi kunne tale om det.
Vi kom godt ud af det med hinanden. Det var mig, der kom efter koncerterne -
- og serverede champagne og sagde: "Godt gået."
Nogle gange vil man bare gerne sadle om, fordi det føles rigtigt.
Som at skifte bankkonto.
Jeg var alt for tæt på Amy. Det skulle have været ren forretning.
Men når man er 19 og møder en på 16, så forstår man ikke den slags.
Vi havde tilbragt så mange år sammen...
...og lige pludselig var jeg ude af billedet.
Da jeg begyndte på min første sang om Blake, kom de andre af sig selv.
For jeg gik rundt med de her følelser og ord.
Man skal kunne huske, hvad man følte, hvordan vejret var -
- og hvordan hans hals duftede. Det hele.
Hun fortalte mig om Blake og om deres stormfulde forhold.
Den første dag skrev hun teksten og melodien til "Back To Black" -
- på to eller tre timer.
Den rammer altid én til sidst.
Det lyder godt, Amy.
Jeg fangede hende bare på det der magiske tidspunkt.
Hun var virkelig i stødet, og jeg kunne ikke forstå -
- at alle andre sagde, at hun var så svær at arbejde sammen med.
Jeg tog til New York for at høre, hvad de lavede.
Den dag, jeg skulle af sted, fik jeg at vide, at Amys farmor var blevet syg -
- og at hun ville hjem til hende med det samme.
Min farmor er den stærkeste kvinde i mit liv.
Jeg skylder hende alt.
Jeg har al min styrke fra hende.
Cynthia passede tit Amy.
Hun var som den mor, jeg ikke selv havde.
Min egen mor var ikke særlig moderlig over for mig.
Amy og Cynthia havde et meget nært forhold.
Min mor døde den 5. maj 2006.
Hun havde lungekræft.
Cynthia var en meget stærk og vigtig person i Amys liv -
- så det var forfærdeligt for hende.
Hun døde indeni.
Det skal ikke på track lige nu.
Jeg indspiller ikke lige nu.
De siger, at det ikke er nødvendigt.
Ja ja. Fint.
Vi var ved at indspille de sidste numre i Metropolis Studios -
- og Amy skulle indsynge de sidste vokalspor.
Har vi noget at drikke?
Det er faktisk ret sjovt.
Jeg er aldrig blev filmet sådan før.
Hun drak et par whisky og cola.
Vi holdt frokostpause -
- og Amy bestilte en kæmpe tallerken mad og en stor dessert.
Hun spiste det hele, og så forsvandt hun i et stykke tid.
Tre kvarter senere kom hun tilbage og så lidt omtåget ud.
Studiechefen trak mig til side og sagde: "Der er lige noget, du skal se."
Hun tog mig med ud på dametoilettet -
- og Amy havde kastet al maden op ud over det hele.
Hun havde tørret sit ansigt, og der var mascara på håndklæderne.
Der gik det op for mig, at der var noget helt galt.
Jeg havde en karamelbombe, men jeg har spist den.
Da hun var 15, sagde hun: "Jeg har fundet på en rigtig god kur, mor."
"Jeg spiser, hvad jeg vil, og så kaster jeg det hele op igen."
Jeg ved godt, at jeg er et svin.
Men jeg kan ikke lade være.
Jeg tænkte tydeligvis ikke så meget over det.
Jeg regnede med, af det gik over igen.
Hun sagde det også til Mitchell -
- men han slog det også bare hen.
Det var bulimi.
Den slags går ikke bare over.
Hej. Velkommen.
Hvad har du gået og lavet? - Jeg har indspillet en plade.
Hvordan vil du beskrive den? - Den er meget mere...
Den er måske ikke mere rå, men den har ikke alle de smarte jazzakkorder.
Jeg har lyttet til en del pigegrupper og garagebands.
Jeg er jo guitarist, og jeg har lyttet til flere guitarbands.
Det er svært at undgå i Camden. Det har smittet af på mig.
Ville du kalde den mere lettilgængelig end din debutplade?
Ja, men den er ikke mere poppet.
Jazz er en lidt elitær musikstil. Det er der skruet ned for på den her plade.
Lad os tale om din musik.
"Rehab" er blevet vildt godt modtaget. Kommer det bag på dig?
Det gør det faktisk. Jeg havde slet ikke set den som en single -
- men pladeselskabet ville udgive den. Og jeg er virkelig stolt af den.
Morede du dig til Q Awards i går?
Jeg morede mig lige lovlig meget. Hvis man kan det.
Hold jer fra sprutten, unger.
Kan den bindes strammere? Du skal altså ind og synge.
Kan du overhovedet få vejret? - "Få vejret, synge ..." Slap af!
Der var allerede en aura af berømthed omkring "Rehab".
"Rehab" var den sang, der fik hende et bestemt sted hen.
Den gjorde hende til stjerne.
Prisen for Bedste britiske kvindelige kunstner...
Hun er meget mere rock and roll end Liam Gallagher. Amy Winehouse!
Har priserne ændret noget?
Var der et afgørende øjeblik, eller skete det gradvist?
Jeg ser faktisk ikke den slags. Det lyder som øregas, men...
Jo mere jeg siger det, jo mindre tror I på, at jeg ikke ser den slags.
Hvis jeg virkelig var berømt, ville jeg sgu tage livet af mig selv -
- for det er virkelig skræmmende.
Lad os bare komme af sted.
Der er masser af plads. - Kør nu.
Rach, det er Blake, min forlovede. - Goddag.
Jeg elsker Amy Winehouse.
Hendes stemme er den mest originale, jeg har hørt i de sidste ti år.
Jeg spillede pladen for min datter. - Og jeg spillede den for mine venner.
Hendes plade hedder "Back to Black". Tag godt imod Amy Winehouse.
Amy ringede, og vi mødtes i New York.
Hun var bestemt ikke selvglad.
Hun var nærmest flov over sin succes.
Hun var bekymret for, hvad der ville ske, og hvordan hun ville håndtere det.
Hun sagde: "Hvordan skal jeg dog klare mig?"
Amy Winehouse! Godt gået. Mange tak!
Alle ville være sammen med Amy.
Der er ikke noget, der kan forberede én på den grad af succes.
Der er ingen håndbøger.
Man kan advare folk og forsøge at ruste dem til det -
- men man skal have oplevet det for at vide, hvordan det er.
Hvordan synes du, det går, skat? - Rigtig godt, skat.
Hvordan er det at blive fotograferet af Terry Richardson?
Det har været en livslang drøm. - Og hvad siger du til glasskårene?
Jeg har skrevet "jeg elsker Blake" på min mave.
Har du lavet et omrids? - Nej, jeg har skrevet det.
Jeg kan ikke se nogen ar.
Det er bare kragetæer.
Har du set, hvor god jeg er?
Hvad var dagens højdepunkt?
Det bliver om omkring fem minutter -
- når vi går ud på toilettet, og jeg...
Sæt dig her, Blake. - Javel, Terry.
Du skal sidde der, Amy.
Amy... Det er rigtig godt.
Du har været kendt lidt længere i Storbritannien.
Bliver du behandlet på en anden måde her?
Når de skriver om dig, lyder det, som om du er verdens første festglade 23-årige.
Er det ikke lidt hyklerisk? - Det aner jeg faktisk ikke noget om.
Sådan er den britiske presse bare. Det betyder ingenting.
I har kendt hinanden længe, ikke?
Er I vokset op sammen? - Næsten.
Det føles sådan. - Vi mødtes for to et halvt år siden.
Kæmpede du for at få hende tilbage? - Vi måtte over et par forhindringer.
Det har krævet meget vedholdenhed.
Men vi var nødt til at have hinanden.
Hvem betaler? Jeg er flad. - Amy.
Kan vi få en flaske Dom Pérignon?
Har du haft en god dag?
Hvad der er sket? - Ja, i dag. Hvad er der sket i dag?
Du stod op, og...
Jeg var et sted henne med hende. - Og hvad skete der så?
En eller anden fyr erklærede os for mand og kone.
Jeg ved ikke, hvem han var.
Han elsker kameraet.
Den dag, vi blev gift, sejlede vi rundt i en båd ved Miami.
Vi røg en cigar, og...
Det føltes som en stor bedrift.
Det var fantastisk, at vi rent faktisk havde giftet os.
Vi gjorde det helt på vores måde.
Dovenkroppe.
Vink lige.
Hun ville bare have det ligesom ham.
Hun sagde: "Jeg vil føle det, han føler. Ellers er vi ikke det samme sted."
Det var hendes mål.
Lad være med det!
Velkommen tilbage til 45th At Night.
Tag rigtig godt imod Amy Winehouse.
Tusind tak.
Har de det? Fandens også. Det har jeg også hørt.
Amy, gå ud i køkkenet og snak.
Da vi kom hjem fra USA, og var blevet gift -
- prøvede Amy crack og heroin for første gang.
Jeg havde prøvet det og var vild med det.
Det fjerner enhver form for negative følelser.
Amy prøvede det sammen med mig, og så gik det stærkt for os begge to.
Amy, kom herind.
Jeg kommer nu. - Kom nu bare!
Giv mig lige lidt...
Gå lige væk.
Skal vi lade curlerne sidde? - Ja.
Har du nogensinde tid til at tænke: "Det går da meget godt."
Det ved jeg ikke. Jo, det har jeg vel.
Hvis min mand er glad, er jeg vel også glad.
Men ja, det er gået rigtig godt.
Nu vil jeg bare gerne lave en ny plade -
- og blive ved med at lave musik, i stedet for...
Jeg elsker at optræde live, men jeg vil gerne lave en plade mere...
Jeg blev ringet op midt om natten.
Blake sagde: "Der er sket noget."
"Hun kan ikke kende mig, og hun siger dit navn hele tiden."
Jeg stod selvfølgelig op og satte mig ud i bilen.
Blake ringede til mig, og han var helt ude af den.
Han sagde, at hun havde taget en overdosis.
Jeg sagde: "Tag hen på det nærmeste hospital nu, så kommer jeg."
Hun var rædselsslagen, og han var rædselsslagen.
Hun lignede et barn. Hun havde givet sig selv en slem forskrækkelse.
Lægen trak os med ind i et rum og sagde -
- at mængden af kokain, heroin, alkohol og crack i hendes blod -
- burde have sendt hende i koma.
Hun havde klaret den denne gang -
- men hendes krop ville ikke kunne holde til det i længden.
Hun sov. Og det var meget fredeligt.
Nicky og jeg sad på hver sin side af sengen -
- og vi sagde: "Hvad gør vi nu?"
Og så begyndte hele cirkusset igen.
Det var der, Raye og Mitch besluttede at foretage en intervention.
Efter få timer var hotellet fuldt af journalister fra sladderbladene.
Alle vores samtaler blev bragt i The Sun og The Mirror.
Jeg ved sgu ikke, om de aflyttede vores telefoner, eller hvad.
Der var billeder af os alle sammen udenfor.
Amy var vågen, og hun spiste -
- men hun havde det bestemt ikke godt.
Lægen så mig direkte i øjnene og sagde:
"Hun dør, hvis hun får et anfald mere."
Så fik jeg at vide, at hun skulle til USA og optræde.
Jeg sagde: "Nej, hun skal ej."
Vi tiggede og bad Mitchell om at gøre noget.
"Hvad? Hun skal på turné." "Tag hendes pas fra hende."
"Det kan jeg da ikke. Turnéen er jo booket."
Jeg gik ind på hendes værelse og stjal hendes pas.
Så sagde de: "Hvorfor gjorde du det? Hun skal jo til USA."
Lægerne havde lige taget blodprøver og undersøgt hende.
Det lykkedes Blake at komme ind til hende -
- og da lægerne tjekkede hende igen, fandt de heroin i hendes blod.
Da jeg fandt ud af, at hun tog heroin, tog vi hen på hendes hotel -
- og Amy sad der bare uden at sige noget.
Hendes manager sagde: "Piger, der er masser af advokater og læger -
- der sagtens kan fungere, selvom de tager det."
Jeg promoverede pladen -
- og holdt det hele kørende, som jeg jo skulle -
- og jeg følte, at det nu var op til familien.
Jeg var der, men det var begrænset, hvad jeg kunne gøre.
Amy Winehouse har aflyst en række koncerter i USA og Canada -
- på grund af helbredsproblemer...
Amy Winehouse har aflyst koncerter igen -
- denne gang i Norge, efter at hun blev indlagt i London i går.
Ifølge pladeselskabet skyldes det udmattelse -
- men da hun er kendt for at drikke og tage stoffer...
Jeg kom i kontakt med Amy via Russell Brand -
- som prøvede at få Amy på afvænning.
Mitch var også involveret.
Jeg mødte Amy, da hun og Blake kom for at blive vurderet.
Blake førte an -
- selvom hun virkede mere indstillet på at lade sig afvænne end ham.
Hun var en meget sårbar kvinde.
For mig var det tydeligt, at vi havde at gøre med én misbruger -
- der stod i en meget gunstig situation og ikke ønskede -
- at den anden fik det bedre af frygt for at miste den fede fidus.
De insisterede på at gå i afvænning sammen -
- hvilket i vores øjne ville være en katastrofe.
Det havde været nærmest uetisk at tage dem i behandling sammen.
Men det lykkedes hendes managere og Mitch at få det arrangeret sådan.
Den optager. Fandens! Den vil ikke standse.
Sig hej.
Amy, har du noget at sige?
Vil du ikke lige være sød?
Kun hvis du synger dit yndlingshit, "Rehab".
Hvor er vi lige nu? - Det her er min solskinsø.
Vil du fortælle, hvor vi er, Alex?
På en eller anden åndssvag ø.
Som nogle kalder... - En afvænningsklinik.
Kan vi så lige få den nye, opdaterede udgave af "Rehab"?
Amy? Jeg vil høre den nye udgave af "Rehab". Kom nu, skat.
Jeg har ikke noget imod at være her.
De kom tilbage fra Osea Island og lejede en hotelsuite -
- og så gik de ellers i gang igen.
Det var ikke kønt. De var destruktive, når de var høje.
Jeg gik amok. Jeg smadrede en flaske og skar mig i armen.
Hun snuppede flasken fra mig og skar sig i sin egen arm.
Hun sagde: "Jeg vil gøre alt, hvad du gør."
Styr jer nu. - Amy...
Hun sagde: "Kærligheden er nærmest ved at slå mig ihjel."
Hun var splittet mellem to ting.
En fyr, som hun virkelig elskede -
- og så det, at hun var nødt til at følge med i alt det, de indtog.
Hun svingede konstant fra den ene rædselsfulde ekstrem til den anden.
Tak.
Amy Winehouse!
Hun har en af de bedste stemmer nogensinde.
Amy Winehouse!
Flere problemer for Amy Winehouse.
Politiet foretog en razzia i sangerindens hjem i aftes -
- og de slog hendes dør ind med en rambuk.
Her anholder politiet Blake Fielder -
- for mistanke om at obstruere politiets arbejde.
Ifølge en talsmand havde sangerinden ikke noget med anholdelsen at gøre.
Luk lige døren.
Da han kom i fængsel, gik det hurtigt ned ad bakke for hende.
Amy...
Fis af med jer!
De nominerede for Årets plade er: "Back to Black" med Amy Winehouse...
Bedste kvindelige popvokal: Amy Winehouse med "Rehab".
Er der nogen, der vækker hende ved sekstiden og fortæller det?
Drukkenbolt.
De nominerede for Bedste nye kunstner: Amy Winehouse...
Vi gjorde alt, hvad der stod i vores magt for at hjælpe Amy.
Men man kan ikke tvinge nogen til at lade sig behandle.
Jeg følte, at det var op til Amy selv at komme på højkant.
Vær venlig at gøre plads.
Jeg kan ikke se trinene.
Hun var meget berømt, enormt rig -
- og hun var omgivet af mennesker, der gjorde alt for hende.
Det er ikke et rigtigt liv.
Grammyuddelingen nærmede sig.
Jeg sagde: "Hvis du ikke er clean, kommer du ikke med til noget som helst."
Jeg fik udarbejdet en kontrakt, hvor der stod:
"Du, Amy Winehouse, har indvilget i at lade dig indskrive på en klinik nu."
"Du kommer hverken til at lave plader eller optræde igen -
- før du er clean." Og minsandten om hun ikke gjorde det.
Vi fejrer musikkens største aften!
NARAS præsenterer den årlige Grammyuddeling.
Vi sender live til Grammyuddelingen i USA.
Kvinden bag mig er nomineret til seks priser!
Hun har allerede vundet to.
Tak skal I have!
Mine damer og herrer, her kommer to tidligere Grammyvindere.
Natalie Cole og Tony Bennett.
Godaften. Grammyhistorien har aldrig lydt bedre end den her mand.
Nemlig!
Far... Tony Bennett.
Her er de nominerede til Årets sang.
"Irreplaceable", Beyoncé.
"The Pretender", Foo Fighters.
"Umbrella", Rihanna med Jay-Z.
"What Goes Around... Comes Around", Justin Timberlake.
Hedder den det?
Og "Rehab", Amy Winehouse.
Og prisen går til Amy Winehouse!
Tak til alle fra Island Records.
Alle fra EMI Music Publishing.
Til Raye Raye! Til Mark Ronson og Salaam Remi!
Til min mor og far!
Til min Blake! Min indespærrede Blake.
Og tak til London! Den her er til London!
Det var en smuk aften.
Den slags priser får en til at føle, at det er hele umagen værd.
Amy var totalt clean, og hun så fantastisk ud.
Det var helt overvældende.
Jeg græd som pisket. Jeg var helt overvældet og så stolt af hende.
Jeg sad og så hele hendes liv og barndom for mig -
- og hun så mig sidde og græde.
Kom herop, Juliette.
Hun trak mig op på scenen og tog mig med ud bagved.
Jeg var helt oppe at køre.
"Hvor er det fantastisk. Hvor er jeg bare stolt af dig!"
Jeg ventede på en reaktion, og så sagde hun:
"Jules... Det er simpelthen så kedeligt uden stofferne."
Jeg blev helt utrolig ked af det på hendes vegne.
Amy...
Hvordan har du det efter at have vundet en Grammy?
Nød du det?
Jeg boede på K-West Hotel.
Hun bankede på døren meget sent om aftenen. Jeg var alene.
Hun kom ind og satte sig bare på sofaen.
Jeg var virkelig glad på hendes vegne og bekymret på samme tid.
Hun kunne ikke finde ud af at være den person -
- som hendes succes havde tvunget hende til at blive.
Så fandt hun noget sølvpapir frem.
Hun sagde: "Er det i orden med dig?"
Jeg sagde: "Amy, jeg elsker dig. Det er i orden med mig, at du tager stoffer -
- men det er ikke i orden med mig, at du tager stoffer."
Hun gjorde det, hun gjorde, og jeg tænkte:
"Det der er en person, der forsøger at forsvinde."
Kan du lide at være berømt?
Jeg ved ikke, hvordan det er. Jeg tror slet ikke, der er noget, der hedder det.
Hvad mener du? Du er jo berømt.
Det ved jeg ikke. Det rager mig en skid.
Er det svært at vide, hvem man kan stole på?
Ja.
Lad hende lige være.
Gå væk fra døren!
Fis af!
Jeg blev bedt om at være hendes sikkerhedsvagt.
Hendes sikkerhedshold kunne ikke håndtere paparazzi-situationen.
Nej, Amy.
Jeg kunne mærke, at hun var en ydmyg person.
Hun var bare fanget i en dårlig situation.
Hun havde det slet ikke godt. Hverken fysisk eller psykisk.
Hun ville bare have, at folk sagde: "Hold nu op!"
Lauren og jeg fandt os ikke i noget af det.
Nick sagde: "Det eneste, I kan gøre, er at vise hende -
- at I ikke vil være en del af det, men at I er der, når hun får brug for det."
Jeg sagde til hende: "Hvis du vil have min hjælp, så får du den."
"Jeg elsker dig. Men jeg bryder mig ikke om det, du er blevet til."
Når der er mange penge på spil, og forventningerne er høje -
- kan folks syn på tingene godt blive skævt.
De prøver at løse tingene på en måde -
- som ikke sætter pengemaskinen i stå.
Fra den 6. september kommer vi ikke til at lave mere arbejde foreløbig.
Amy skal koncentrere sig om at skrive sin næste plade.
Der er fem koncerter, som vi er forpligtede til at gennemføre.
Alle medierne skrev, at Amy fik en million dollar for nogle koncerter.
Det var en formue.
Men på det tidspunkt var der flere dårlige end gode koncerter.
Hun ville gerne have det bedre. Hun vidste godt, at den var gal.
Hun var meget udmattet og træt at hele situationen.
Hun kunne ikke slippe væk fra det hæslige udstillingsbur.
Hun begyndte at bryde sammen offentligt, og medierne skubbede hende mod kanten.
Så I Amy Winehouse i avisen?
Hun ligner en valgplakat for forsømte heste.
Rolig nu.
De kastede sig frådende over hende.
Pludselig var det i orden at joke om en bulimikers udseende -
- eller om hendes stofmisbrug.
Ifølge contactmusic.com er Amy Winehouse ved at samle stof til en ny plade.
Vi taler om metamfetamin, heroin...
Hun er kommet ud.
Op med humøret, Amy.
Hun kunne ikke slippe væk.
Folk ville ikke lade hende være. Det var modbydeligt.
Medierne sværmede om hende.
Amy Winehouse er som en vanvittig person.
Saint Lucia var vores sted.
Vi skulle have været der i en uge, men vi blev der i et halvt år.
Hun kunne virkelig godt lide Saint Lucia -
- og hun inviterede mig med derhen.
Hun holdt op med at ryge crack på Saint Lucia.
Hendes heroinmisbrug stoppede også.
Men der var fri bar, og selvfølgelig drak hun.
Det var tydeligt, at hun bare byttede stofferne ud med alkohol.
Jeg har ikke set Amy i seks uger, og vi har meget at tale om.
Der sker mange spændende ting.
Den kommende plade og andre forretningsanliggender.
Det bliver en spændende tid.
Nej! Fy!
Amy!
Hun forstod ikke, hvorfor han kom rendende med et kamerahold.
"Vil du have penge, far? Så får du det."
"Hvorfor fortæller du min livshistorie forklædt som din egen?"
Hun følte, at hendes far gjorde en masse ting for penge eller for eksponering.
Skal jeg gå med?
Gå bare med, hvis I vil.
Vi er fans fra England. Må vi... - Jeg spørger hende.
Amy? Hvordan gør man? - Hold knappen inde.
Jeg er ked at, at vi forstyrrer. - Så havde I vel ikke gjort det.
Flot trøje.
Er det godt nok? - Mange tak.
Hvorfor skal du sige den slags?
Hvorfor gør du det?
Jeg vil ikke være til grin, far. - De ville bare tage et billede af dig.
Richard, hold lige op. - Far...
Bare tal pænt til mig, når der er kamera på.
Det har ikke noget med det at gøre. Jeg taler om de to mennesker -
- der bare ville have et billede. Du gav dem dårlig samvittighed.
Nej, jeg gjorde ej. De fik deres billede. De er da skideligeglade.
Hun ville bare have sin far. Men han kom ikke alene.
Han kom med kameraer og lydmænd.
Men hun tilbad ham.
Jeg sad og læste avisen i fængslet -
- og der var et billede af min kone på en strand sammen med en fyr.
Det er ikke så rart at se den slags.
Jeg har ikke haft det bedste selvværd -
- efter den måde jeg er blevet behandlet på i de seneste to år.
Jeg tænkte: "Fandeme nej. Jeg er sgu en flot fyr."
"Jeg er ikke på heroin. Jeg træner, og jeg går pænt klædt."
"Hvorfor fanden spilder jeg min tid på hende?"
"Man sårer altid dem, man elsker, så jeg måtte dreje kniven rundt i såret."
"Jeg er ikke god til at tage afsked. Et vink med hatten, og du er af sted."
"Du møder aldrig en pige som mig. Jeg møder aldrig en fyr som dig."
"Ingen, der kender vores kamp, ville føre os sammen med en ny."
Så kommer omkvædet.
Det sidste vers siger:
"Så sort som den dybeste grav."
"Så hvidt som en dues straffeattest."
"Sådan ændrede du karakter. Man sårer altid dem, man elsker."
Hun blev hele min familie.
Der var kun os. Det var os, hun kunne tale med.
Hun sagde alt det, en datter ville sige til sin far.
"Hvorfor får jeg ikke menstruation? Hvorfor kan jeg ikke blive gravid?"
Hvad som helst.
Hvis hun ville på pub, og jeg vidste, at hun skulle noget næste dag -
- så kom hun ikke på pub. "Du kan takke mig i morgen."
Jeg pakkede ikke noget ind over for hende.
Hun havde brug for en, der kunne sige nej.
Hun havde brug for støtte.
Det er Amy.
Salaam, jeg bliver ved med at finde på de vildeste raps.
De fosser ud af mig. Sådan noget Wu-Tang-lir.
Men det er nogle virkelig smukke små raps med bogstavrim og det hele.
Næste gang du vil rappe mod mig, så nakker jeg dig, for jeg er samurai.
Du spørger sikkert dig selv: "Er hun stiv? Er hun skæv?
Gu fanden er jeg så! Den er helt gal med mit hoved.
Men teksterne vælter bare ud af mig.
Jeg ved ikke hvorfor.
Men de er jo nok til den næste plade, så kom nu, sensei. Lad os gøre det.
Jeg elsker dig. Farvel.
Min søn fik idéen med at få fat i de nyeste kunstnere.
Jeg tænkte: "Hvem kan synge jazz på den rigtige måde?"
Da jeg hørte Amy Winehouse, sagde jeg med det samme: "Hun har det."
Folk sagde: "Hvordan vil du håndtere hende?"
Hvor vil du stå? - Jeg stiller mig her.
Det her er underligt. Jeg har aldrig gjort det her før.
Hvad? - Sunget med et af mine idoler.
Og mens det bliver filmet. Men det er godt -
- for nu kan jeg gøre min far misundelig.
Undskyld, det var mig. Jeg var elendig.
Jeg vil ikke spilde din tid. - Det bliver bedre for hver gang.
Jeg vil bare ikke spilde din tid.
Vi bliver bare ved, indtil den er der, ikke?
Har du travlt? - Nej.
Det har jeg heller ikke. - Jeg synger den bare ikke ordentligt.
Jo, du gør. Det bliver bedre for hver gang, og du lyder fantastisk.
Jeg henter lige noget vand.
Det er altid de største stjerner, der er allermest nervøse.
Hvor meget man end føler det, vil man gerne føle det endnu mere -
- så det bliver en ægte optagelse.
Det var det, Amy havde. Hun havde lige det dér.
Hun var en naturlig og ægte jazzsanger.
En jazzmusiker bryder sig ikke om at stå foran 50.000 mennesker.
Tak. - Jeg tror, den var der.
Jeg er ligesom dig. Det er forskelligt hver gang.
Ja. Vi synger ikke det samme to gange.
Det er mig, der er som dig. Du er ikke som mig.
Jeg har det fra mine idoler. Idoler som dig.
Det er sådan, det skal gøres.
Hun skypede, og hun var så glad.
Tony Bennett-duetten skulle vise folk, at hun var jazzsangerinde.
Hun sagde: "Lad os lave det der jazzprojekt med Questlove."
Hun er en kæmpe jazzsnob. Hun sendte mig hele tiden mp3'er.
"Hør lige det her, hør lige det her."
Jeg troede, at jeg var jazzkender, men nej. Hun lærte mig en hel del.
Hun sagde: "Vi starter en supergruppe. Dig og mig, Mos og Raphael Saadiq."
Hun gav os lektier for. "Lyt til den her plade. Og den her. Og den her."
Amy var inde i en god periode.
Der kunne gå en måned, uden at hun drak.
Hun følte sig helt på toppen.
Men i maj gik hun til helbredstjek på The Priory -
- og der blev fundet nogle ret alvorlige ting.
Der var følgevirkninger af hendes alkoholmisbrug og hendes bulimi.
Hun kunne have det helt fint, selvom hun havde hjerteproblemer.
Hun var i fare for at få hjertestop, hvis hun drak.
Jeg spurgte hende, om hun gerne ville dø -
- og hun svarede nej.
Det hele så positivt ud, og jeg tænkte: "Nu lysner det endelig."
Tony Bennett-duetten viste, at hun stadig kunne synge.
Vi fik tilbudt en række koncerter.
Jeg sagde til hende, at hun ikke behøvede at gøre det.
Vi havde ikke nogen plade at promovere, men hun ville gerne.
Hun skypede og fortalte om de nye projekter med Questlove og Mos Def.
Hun sagde: "Jeg gider ikke det her." Hun havde slet ikke lyst.
Sangene lød fortærskede, og de var slet ikke relevante for hende mere.
Men fordi hun var så stor en stjerne -
- var hun nødt til at optræde med "Back to Black".
Det gad hun ikke.
Da hun vidste, at turnéen var lige om hjørnet -
- drak hun sig så langt ned, at hun ikke ville kunne tage af sted.
Amy var gået helt omkuld på sin sofa.
Hun blev båret ind i en bil, mens hun sov -
- og så vågnede hun i lufthavnen, hvor hun blev sat på et privatfly.
Hun ville ikke. Det sagde hun til alle.
Men det var hun åbenbart nødt til.
Hun kunne ikke gemme sig nogen steder, men hun havde brug for en flugtvej.
Så drikkeriet tog til. Det er jo også en slags flugtvej.
Her kommer Amy Winehouse!
Jeg vidste ikke rigtig, hvad der foregik.
Hun ville bare ikke synge. Det var aldrig sket før.
Det føltes som enden.
Hun havde bare fuldstændig mistet gejsten.
Det var så slemt, at hun var villig til ikke bare at sabotere sin karriere -
- men også sine venskaber og sine musikalske forbindelser.
Hvorfor sætter de hende på scenen? De må da vide, at hun har et problem.
Det skulle have været hendes comeback, men det fik hun virkelig ødelagt.
Forsvind!
Et par dage efter sagde hun til mig:
"Den dårlige nyhed er, at jeg kvajede mig, og at turnéen er aflyst."
"Den gode nyhed er, at nu kan jeg tage med til Nickys bryllup!"
Jeg skulle giftes den 24. juli, og Amy skulle med til brylluppet.
Det virkede, som om hun virkelig glædede sig -
- og hun sagde, at hun ikke havde drukket.
Hun glædede sig til at se familien og Salaam og alle de andre.
Hun ringede. Jeg tænkte: "Åh nej, hvad er der nu sket?"
Hun sagde: "Jules ..." Og det var min Amy. Hun lød helt normal.
Hun blev ved med at sige undskyld, og det havde hun aldrig gjort før.
Hun så det hele klart. Hun så, hvor frygtelige de seneste år havde været.
"Jules, jeg er virkelig ked af det. Undskyld, undskyld, undskyld."
Det var ligesom, når børn ved, at de har gjort noget galt -
- og bare vil rette op på det her og nu.
Jeg havde bare lyst til at tage hende med hjem og ikke lukke hende ud.
Hun ringede dagen efter, og det var underligt at høre hende tale normalt -
- for det havde vi savnet sådan.
Lauren og jeg savnede vores bedste ven.
Vi ville bare så gerne have en normal samtale med hende.
Hun blev ved med at sige: "Kan vi ses? Vil Lauren tale med mig?"
Jeg sagde: "Vi vil altid være der. Vi har ventet på at høre fra dig."
Hun sagde: "Jeg ringer i morgen."
"Jeg elsker dig." "Jeg elsker også dig."
Det så ud, som om hun sov.
Som om hun bare lå på sengen og sov.
Men hun var borte.
Fredag aften viste hun mig nogle videoer, hvor hun sang på scenen.
Hun sagde: "Hvor synger jeg dog godt!"
Og jeg sagde: "Ja, gu fanden gør du så!"
Hun sagde: "Hvis jeg kunne give afkald på det -
- for at kunne gå ned ad gaden i fred og ro...
...så ville jeg gøre det."
Hvil i fred, Amy!
Amys promille var fire-fem gange højere end det tilladte for at køre bil.
Det kan have været en kombination af spiseforstyrrelsen og alkoholen -
- der fik hendes hjerte til at gå i stå.
Hun var en af de mest ægte jazzsangerinder, jeg har hørt.
For mig er hun på højde med Ella Fitzgerald og Billie Holiday.
Hun havde det hele.
Hvis hun havde været i live, ville jeg have sagt:
"Tag den med ro. Du er for vigtig."
"Livet lærer én, hvordan man skal leve, hvis man lever længe nok."
Oversat af Theis Lyngsie Dansk Video Tekst